બંન્નેએ લાખ પ્રયાસ છતાં પોતાની સીટો બચાવી નથી શક્યા. યોગી અને કેશવની આ હાર સીધી રીતે ભાજપની હાર તરીકે જોવામાં આવી રહી છે. આ એજ ઉત્તર પ્રદેશ છે જ્યાં અમિત શાહની રણનીતિએ ભાજપને 71 સીટો અપાવી હતી. પણ મોદીની લહેર સામે એસપી અને બીએસપીનું ગઠબંધન પથ્થરની ચટ્ટાન બનીને ઊભું રહ્યું છે. જેની સીધી અસર 2019ના લોકસભા ચૂંટણીઓમાં જોવા મળશે. વળી લોકસભાની ચૂંટણીમાં તમામ વિપક્ષ પણ મોદી સામે એક થાય તેવી સંભાવનાઓ પણ આ જીતે પ્રબળ કરી છે. જો કે ભાજપની આ હાર પછી મમતા બેનર્જીએ કહ્યું કે અંતની શરૂઆત થઇ ચૂકી છે. ઉલ્લેખનીય છે કે ભાજપની આ હારથી વિપક્ષમાં ખુશીનો માહોલ છવાયો છે.